יצחק בראלי

יצחק בראלי (אייזיק ברודני) (19 באוקטובר 1887 – 13 באפריל 1956) היה פעיל ציוני, בנקאי, מנהל משותף של בנק הפועלים (1929–1950), יו"ר בנק הפועלים (1951–1955), ממעצבי דמותם של מוסדות הכלכלה והמשק של תנועת הפועלים בארץ ישראל.

קורות חיים
נולד בשם אייזיק ברודני ב-א' בחשוון, תרמ"ח, לשינה ומאיר בעיר סמרגון שבליטא.

בראלי קיבל חינוך מסורתי וכללי, בחדר, בישיבת סלובודקה, בין השנים 1908–1909 למד בקולג' האמריקאי בביירות, ובין השנים 1910–1914 למד באוניברסיטת ברן בשווייץ (כלכלה מדינית, פילוסופיה ומזרחנות). בזמן לימודיו בברן נתמנה בראלי ליושב-ראש האגודה האקדמית הציונית בברן.

בראלי היה ממיסדי "החבר" וחבר המרכז הראשון שלו, וממייסדי "צעירי ציון" וראשיה ברוסיה ובליטא.

בין השנים 1917–1919 היה בראלי מנהל הבנק העממי וסגן יו"ר ועד הקהילה בחרקוב.
בהמשך דרכו בראלי היה בין מייסדי המפלגה הציונית-סוציאליסטית (צ"ס).

בין השנים 1921–1926 היה מנהל הבנק היהודי המרכזי בקובנה (ליטא).

בראלי התחתן עם ד"ר חוה לבית יהלום (1889–1965), רופאה במקצועה.

ב-5 במאי 1926 עלה לארץ ישראל מלווה ברעייתו ובנו.

בשנת 1927 נתמנה בראלי לחבר הנהלת בנק הפועלים.

בראלי נתמנה לחבר ההנהלה של "המשביר" עד שנת 1929.

בין השנים 1929–1949 כיהן כמנהל משותף של "בנק הפועלים בע"מ" (בין השנים 1929 - 1937 עם יוסף אהרונוביץ', משנת 1938 עם פרץ נפתלי).

בשנת 1950 כיהן כמנהל משותף של "בנק הפועלים בע"מ" (עם אברהם זברסקי).

בין השנים 1951–1955 כיהן כיו"ר בנק הפועלים.

בין השנים 1921–1931 היה בראלי חבר וסגן חבר הוועד הפועל הציוני.

בראלי היה ציר הקונגרסים הציוניים מה-11 עד ה-19.

בראלי היה מעסקני ההסתדרות הכללית של העובדים בארץ ישראל ומפא"י וחבר ההנהלה במוסדות הכלכליים של הסתדרות העובדים.

בראלי מונה לשופט עירוני בתל אביב.

בראלי מונה לחבר הנהלות : בנק אנגלו-פלשתינה בע"מ, הבנק האופותיקאי הכללי של א"י בע"מ.

נפטר ב-13 באפריל 1956, נטמן בבית הקברות נחלת יצחק.

משפחה
אביו מאיר שהיה בנקאי היה בנו של הרב שלמה מרדכי, ואימו שינה בת בן-ציון לבית סוחר (ספיר).

בנו מאיר בראלי היה עיתונאי, עורך "אשמורת", ביטאון הנוער של מפא"י, חבר מערכת "דבר". משנת 1961 חבר מזכירות מערכת "דבר" בתל אביב

נכדיו: נאווה והפרופ' אבי בראלי.

הנצחה
 על שמו של בראלי קרוי רחוב בראלי בשכונת למד בצפון תל אביב.
 הקמת קרן מייסדים ע"ש יעקב אפטר, יצחק בראלי, שרגא גורן (גורוחובסקי), אברהם זברסקי, יהודה חורין וראובן שנקר. עמותה שנוסדה בסוף שנות ה-80 של המאה ה-20 כתוצאה מאיחודן של מספר עמותות שהוקמו בשנות ה-60 וה-70 ביזמתו של אברהם זברסקי, מנכ"ל בנק הפועלים דאז, כדי להנציח את זכרם של כמה ממייסדי משק העובדים. הקרן הקדישה את כספיה בעיקר לסיוע למימון מחקרים ופרסום ספרים הנוגעים לתולדות תנועת העבודה בכלל ומשק העובדים בפרט וכן להקמת אתר אינטרנט שיהיה מוקדש לתנועת העבודה ההיסטורית. בשנת 2013 פורקה הקרן.
 בשנת 2000 הוציא לאור בנו, מאיר בראלי את הספר "נבון לב" מחייו של יצחק בראלי במחברות לספרות.

לקריאה נוספת
 'ברודני, יצחק איזיק', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 102–103. 

הערות שוליים

קטגוריה:בנקאים יהודים אוקראינים
קטגוריה:בנקאים יהודים ליטאים
קטגוריה:בנקאים ביישוב
קטגוריה:בנקאים ישראלים
קטגוריה:ישראלים ילידי ליטא
קטגוריה:בוגרי ישיבת כנסת ישראל (סלבודקה)
קטגוריה:בוגרי אוניברסיטת ברן
קטגוריה:חברי צעירי ציון
קטגוריה:אנשי העלייה הרביעית
קטגוריה:מנהלי בנק הפועלים
קטגוריה:יושבי ראש בנק הפועלים
קטגוריה:פעילים ציונים ביישוב
קטגוריה:משפחת בראלי
קטגוריה:אישים הקבורים בבית הקברות נחלת יצחק
קטגוריה:אישים שהשתתפו בוועידות הקונגרס הציוני העולמי
קטגוריה:ישראלים שנולדו ב-1887
קטגוריה:ישראלים שנפטרו ב-1956